《谒谢王虞石直指四章 其四》
明代·张萱

东来烽火近何如，藿食先忧廿载馀。见说拊髀频授钺，凭公造载更牵裾。

救焚谁是焦头客，竭泽应怜赭尾鱼。愿得还朝复南顾，福星长耀斗牛墟。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。